VCOM ดีดแรง 10% โบรกฯเชียร์ “ซื้อ” เป้า 6.70 บ. มองกำไรปี 63 โตแตะ 103 ลบ.
VCOM ดีดแรง 10% โบรกฯเชียร์ "ซื้อ" เป้า 6.70 บ. มองกำไรปี 63 โตแตะ 103 ลบ.
18 พ.ย. 2563

ผู้สื่อข่าวรายงานว่า ราคาหุ้น บริษัท วินท์คอม เทคโนโลยี จำกัด (มหาชน) หรือ VCOM ณ เวลา 11.40 น. อยู่ที่ระดับ 4.52 บาท บวก 0.42 บาท หรือ 10.24% สูงสุดที่ระดับ 4.62 บาท ต่ำสุดที่ระดับ 4.10 บาท ด้วยมูลค่าการซื้อขาย 24.43 ล้านบาท

ด้านบริษัทหลักทรัพย์ กรุงไทย ซีมิโก้ จำกัด ระบุในบทวิเคราะห์ก่อนหน้านี้ โดยระบุคำแนะนำ “ซื้อ” ด้วยราคาพื้นฐาน 6.70 บาท อิงกับ PER 18 เท่าของประมาณกำไรปี 2564 โดยปัจจัยสนับสนุนคำแนะนำมาจากคาดการณ์ผลประกอบการเติบโตด้วยอัตราเฉลี่ย 23% ในระยะ 3 ปีข้างหน้า อานิสงส์จากความต้องการลงทุนด้านไอทีของลูกค้าองค์กร เพื่อให้สอดรับกับวัฏจักรการเปลี่ยนแปลงของเทคโนโลยีดิจิทัล
อย่างไรก็ดี แนวโน้มผลการดำเนินงานของ VCOM ในช่วงครึ่งหลังของปีนี้มีแนวโน้มชะลอลง เมื่อเทียบกับช่วงครึ่งแรกของปี 2563 ซ่งมีการรับรู้รายได้จาดโครงการขนาดใหญ่ ทำให้คาดว่า VCOM จะมีกำไรสุทธิปีนี้ที่ระดับ 103 ล้านบาท เพิ่มขึ้น 54% จากปีก่อน (กำไรครึ่งปีแรกคิดเป็น 67% ของประมาณการทั้งปี)